**Credință**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Credință

...

M-am născut într-o lume bolnavă

Bolnavă de ceva contagios,

Și mi-a dat o privire concavă

Urâtul să i-l văd mai frumos!

...

M-am născut într-o lume murindă,

M-am născut, ca și ea, muritor,

Și lumea mi-a făurit o oglindă

Să semăn cu ea izbitor!

...

M-am născut într-o lume nebună,

Într-o țară cu regim special,

Cu blesteme în limba română,

Și cu trai de internat în spital!

...

M-am născut într-o țară bolnavă

Deja știu că bolnav sunt și eu,

Să mă vindec, dau cerului slavă,

Unde cred că mai e Dumnezeu!